ประกาศคณะกรรมการควบคุมการส่งเสริมการตลาดอาหารสำหรับทารกและเด็กเล็กเรื่องหลักเกณฑ์การเปรียบเทียบพ.ศ. ๒๕๖๑ โดยที่เป็นการสมควรกำหนดหลักเกณฑ์การเปรียบเทียบในกรณีที่มีการกระทำความผิดตามพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ. ๒๕๖๐ ให้ชัดเจนเป็นไปโดยเรียบร้อย โปร่งใส และมีประสิทธิภาพอาศัยอำนาจตามความในมาตรา๔๙ แห่งพระราชบัญญัติควบคุมการส่งเสริมการตลาดอาหารสำหรับทารกและเด็กเล็ก พ.ศ.๒๕๖๐ คณะกรรมการควบคุมการส่งเสริมการตลาดอาหารสำหรับทารกและเด็กเล็กจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการควบคุมการส่งเสริมการตลาดอาหารสำหรับทารกและเด็กเล็กเรื่อง หลักเกณฑ์การเปรียบเทียบ พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผู้มีอำนาจเปรียบเทียบ หมายความว่าอธิบดีกรมอนามัยหรือผู้ซึ่งอธิบดีกรมอนามัยมอบหมายผู้ต้องหา หมายความว่าผู้ถูกกล่าวหาว่ากระทำความผิดตามพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ. ๒๕๖๐ข้อ๔ในกรณีที่อธิบดีกรมอนามัยมอบหมายให้ผู้ดำรงตำแหน่งอื่นเป็นผู้มีอำนาจเปรียบเทียบการมอบหมายให้ทำเป็นหนังสือระบุตำแหน่งของผู้ได้รับมอบหมายและเขตท้องที่ที่มีอำนาจเปรียบเทียบข้อ๕เพื่อประโยชน์ในการดำเนินการพิจารณาเปรียบเทียบผู้มีอำนาจเปรียบเทียบอาจแต่งตั้งคณะทำงานตรวจสอบข้อเท็จจริงและรวบรวมพยานหลักฐานชี้มูลความผิดคณะหนึ่งหรือหลายคณะก็ได้ข้อ๖ ให้ผู้มีอำนาจเปรียบเทียบ ดำเนินการเปรียบเทียบให้แล้วเสร็จภายในสถานที่ตั้งปกติของสำนักงานที่ตนสังกัดในกรณีที่ต้องมีการเปรียบเทียบให้ผู้มีอำนาจเปรียบเทียบดำเนินการเปรียบเทียบโดยมิชักช้าข้อ๗ เมื่อปรากฏหลักฐานว่ามีการกระทำความผิดเกิดขึ้นให้ผู้มีอำนาจเปรียบเทียบมีหนังสือแจ้งผู้ต้องหาให้มารับทราบข้อกล่าวหาโดยกำหนดระยะเวลาให้มาพบภายในสิบห้าวัน นับแต่วันที่ได้รับแจ้งตามแบบ ปท. ๑ท้ายประกาศนี้ข้อ๘ เมื่อผู้ต้องหามาพบให้แจ้งข้อหาในการกระทำความผิด วัน เวลา และสถานที่เกิดเหตุและชี้แจงให้ผู้ต้องหาเข้าใจถึงความผิดที่เกิดขึ้นว่าเป็นคดีที่ทำการเปรียบเทียบได้หากผู้ต้องหาให้การรับสารภาพและยินยอมให้เปรียบเทียบให้บันทึกคำให้การของผู้ต้องหาตามแบบ ปท. ๒ ท้ายประกาศนี้ในการกระทำความผิดที่มีของกลางซึ่งพนักงานเจ้าหน้าที่ได้ยึดหรืออายัดบรรดาของกลางที่เกี่ยวกับการกระทำความผิดตามมาตรา ๓๐ (๒) แห่งพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ. ๒๕๖๐ ให้ผู้มีอำนาจเปรียบเทียบทำหลักฐานเป็นหนังสือให้ผู้ต้องหาลงนามยินยอมให้ริบหรือให้ของกลางตกเป็นของแผ่นดินตามบัญชีของกลาง แนบท้ายแบบ ปท. ๒ในกรณีที่ผู้มีอำนาจเปรียบเทียบเห็นว่าควรเปรียบเทียบให้กำหนดโทษปรับ ตามบัญชีอัตราการเปรียบเทียบ และบันทึกการเปรียบเทียบตามแบบ ปท. ๓ ท้ายประกาศนี้ในการเปรียบเทียบกรณีที่ผู้ต้องหามิใช่ผู้ผลิตหรือผู้นำเข้าอาหารสำหรับทารกหรืออาหารสำหรับเด็กเล็กหรือตัวแทนเมื่อมีเหตุผลพิเศษอันควรแก่การพิจารณาลดจำนวนเงินค่าปรับ ผู้มีอำนาจเปรียบเทียบอาจกำหนดจำนวนเงินค่าปรับแตกต่างไปจากที่กำหนดไว้ในบัญชีอัตราการเปรียบเทียบก็ได้แต่ต้องไม่น้อยกว่าหนึ่งในสี่ของจำนวนเงินค่าปรับในกรณีที่มีเหตุผลพิเศษตามความในวรรคห้าให้คำนึงถึงความหนักเบาแห่งข้อหาและพฤติการณ์แห่งการกระทำผิดความเสียหายที่ได้รับหรือผลกระทบต่อสังคมโดยรวม ตลอดจนประวัติพฤติกรรมขนาดการประกอบกิจการ และองค์ประกอบอื่น ๆ ของผู้ต้องหาประกอบด้วยข้อ๙ การรับเงิน การเก็บรักษาเงินและการนำเงินค่าปรับจากการเปรียบเทียบส่งคลังให้ดำเนินการ ดังต่อไปนี้(๑) ให้ผู้ต้องหาไปชำระเงินที่ กองคลังกรมอนามัยหรือหน่วยงานในสังกัดกรมอนามัยที่อธิบดีกรมอนามัยมอบหมายและให้ออกใบเสร็จรับเงินให้แก่ผู้ต้องหา โดยให้มีข้อความแสดงว่าเป็นเงินค่าปรับตามพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ. ๒๕๖๐ และบันทึกการชำระเงิน แนบท้ายแบบ ปท. ๓(๒) เงินค่าปรับให้นำส่งเป็นรายได้แผ่นดินตามระเบียบที่เกี่ยวข้องข้อ๑๐ ในกรณีที่ผู้ต้องหาไม่มาพบไม่ยอมรับผิดตามข้อกล่าวหาไม่ยินยอมให้เปรียบเทียบหรือยินยอมให้เปรียบเทียบแต่ไม่ชำระเงินค่าปรับภายในเวลาที่กำหนดหรือผู้ต้องหาไม่ยินยอมให้ริบหรือให้ของกลางตกเป็นของแผ่นดินให้พนักงานเจ้าหน้าที่บันทึกคำให้การของผู้ต้องหาไว้ ตามแบบ ปท. ๔ท้ายประกาศนี้ข้อ๑๑ ในกรณีที่จะต้องดำเนินคดีแก่ผู้ต้องหาให้ผู้มีอำนาจเปรียบเทียบส่งเรื่องร้องทุกข์ต่อพนักงานสอบสวนเพื่อดำเนินคดีต่อไปตามแบบ ปท. ๕ ท้ายประกาศนี้ข้อ๑๒ เมื่อคดีสิ้นสุดให้ผู้มีอำนาจเปรียบเทียบบันทึกประวัติผู้ต้องหาไว้ ในแบบ ปท. ๖ ท้ายประกาศนี้ข้อ๑๓ ให้ผู้ซึ่งอธิบดีกรมอนามัยมอบหมายให้มีอำนาจเปรียบเทียบจัดทำรายงานผลการเปรียบเทียบต่ออธิบดีกรมอนามัยเป็นรายไตรมาส ตามแบบ ปท. ๗ท้ายประกาศนี้ประกาศณ วันที่ ๒๕ มิถุนายน พ.ศ. ๒๕๖๑โอภาส การย์กวินพงศ์รองปลัดกระทรวงสาธารณสุขหัวหน้ากลุ่มภารกิจด้านพัฒนาการสาธารณสุขประธานกรรมการควบคุมการส่งเสริมการตลาดอาหารสำหรับทารกและเด็กเล็กเอกสารแนบท้าย]๑.เอกสารแนบท้ายรายการเอกสารแนบท้ายประกาศ(ดูข้อมูลจากภาพกฎหมาย)วิวรรธน์/จัดทำ๘ สิงหาคม ๒๕๖๑นุสรา/ตรวจ๒๒ สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๗๗ ง/หน้า ๕๕/๒๔ กรกฎาคม ๒๕๖๑